บาร์บี้

ตุ๊กตาบาร์บี้ (Barbie) เป็นตุ๊กตาจำลองรูปคน ส่วนมากมักจะเป็นเด็กผู้หญิง หญิงสาวหรือไม่ก็เป็นเจ้าหญิง เน้นเรื่องการแต่งตัวตามแฟชั่น สัดส่วนของตุ๊กตาจะจำลองจากขนาดของคนจริงๆ ที่ย่อขนาดลงมา 6 เท่าแต่ความสูงนั้นจะอยู่ที่ 11.5 นิ้วโดยประมาณ ผลิตโดย บริษัท แมทเทล เริ่มตั้งแต่วันที่ 9 มีนาคม ค.ศ. 1959 (พ.ศ. 2502) จากการรังสรรค์ของรูธ แฮนด์เลอร์ นักธุรกิจสาวอเมริกัน

**ประวัติ**
แฮนเลอร์ ได้รับแรงบันดาลใจที่จะประดิษฐ์ตุ๊กตาบาร์บี้ หลังจากเธอสังเกตเห็นว่า บาร์บาร่า ลูกสาวของเธอชอบเล่นตุ๊กตากระดาษ และชอบให้ตุ๊กตาเหล่านั้นทำสิ่งต่างๆ เหมือนที่ผู้ใหญ่ทำ รูธจึงเริ่มความคิดที่จะสร้างตุ๊กตาสาวที่มีรูปร่างเป็นผู้ใหญ่ แต่ในตอนแรกคนรอบกายของเธอไม่เห็นด้วย
ต่อมา เมื่อแฮนเลอร์มีโอกาสได้เดินทางไปท่องเที่ยวในยุโรปในปี 1956 เธอก็ไปสะดุดตากับตุ๊กตา "ไบล์ด ลิลลี" ของเยอรมนี (ตุ๊กตารูปหญิงสาววัยทำงานที่วางจำหน่ายครั้งแรกในเยอรมนีปี 1955 โดยเป้าหมายทางการตลาดในตอนแรกต้องการ เจาะกลุ่มผู้ใหญ่ แต่กลับได้รับความนิยมในหมู่เด็กๆ มากกว่า) ซึ่งวางขายอยู่ในร้าน ขายของของสวิตเซอร์แลนด์และได้ซื้อกลับบ้านมา 3 ตัว โดยที่ตัวหนึ่งให้ลูกสาว ส่วนที่เหลือนำมาเป็นต้นแบบในการผลิตตุ๊กตาบาร์บี้
จากนั้น แฮนเลอร์ก็ได้ดัดแปลงเปลี่ยนโฉมตุ๊กตาลิลลีใหม่หมด พร้อมกับตั้ง ชื่อให้ว่า "บาร์บี้" ตามชื่อของลูกสาวเธอ หรือในชื่อเต็มว่า บาร์บี้ มิลลิเซ็น โรเบิร์ท (Barbie Millicent Roberts) 
ด้วยความช่วยเหลือของแจ๊ค ไรอัน (Jack Ryan) และนำตุ๊กตาที่ตั้งชื่อว่า “Barbie” นำไปออกแสดงในงาน American International Toy Fair ที่มหานครนิวยอร์ก ในวันที่ 9 มีนาคม 2502
(ความจริงบาร์บี้เป็นสาวราศีสิงห์) ซึ่งถือเป็นวันเกิดอย่างเป็นทางการของบาร์บี้มาจนถึงปัจจุบัน
บริษัท แมทเทล อิงค์ คือ ผู้ได้รับสิทธิในการผลิตบาร์บี้ โดยบาร์บี้รุ่นแรกมาในชุดว่ายน้ำลายทางขาวดำแบบม้าลาย ผมสีบลอนด์ยาวตรงและมีผมหน้าม้า เป็นตัวแทนของแฟชั่นวัยรุ่น เสื้อผ้าทุกชุดออกแบบโดยดีไซเนอร์ของแมทเทล เมื่อวางตลาดในปีแรกมียอดขายสูงกว่า 350,000 ตัว ถึงวันนี้ประมาณการว่ามีบาร์บี้กว่า 1,000 ล้านตัวที่วางขายใน 150 ประเทศทั่วโลก
และแล้วเรื่องราวของบาร์บีก็ถูกแต่งขึ้นเพื่อส่งเสริมการขายสาวน้อยผู้นี้มีชื่อจริงว่าบาร์บี้ มิลลิเซ็นต์ โรเบิร์ตส์ เป็นบุตรสาวของ นางมาร์กาเรต โรเบิร์ตส์ (Mrs.Mageret Roberts) และ นายจอช โรเบิร์ตส์ (Mr.Josh Roberts) เกิดที่ “Willow, Wisconsin ประเทศสหรัฐอเมริกา ต่อมาแม็ทเทลก็ส่งครอบครัวและเพื่อนๆมาเพิ่มบทบาทไม่ให้บาร์บีต้องโดดเดี่ยว เริ่มต้นด้วย เคน (เค็น คาร์สัน) แฟนหนุ่ม และครอบครัวของเธออันได้แก่น้องสาว 3 คน ชื่อว่า สกิปเปอร์  สเตซี และเชลซี (ชื่อเดิมคือ เคลลี) พร้อมทั้งเพื่อนสนิทอย่างมิดจ์ในปี ค.ศ. 1963 นอกจากนั้นบาร์บียังได้เข้าเรียนในระดับไฮสคูลที่โรงเรียนวิลโลวส์ในเมืองวิลโลวส์ รัฐวิสคอนซิน บาร์บีเริ่มออกเดทกับเคนในปี 1961 ทั้งสองเป็นคู่รักที่สวีทกันมาตลอดกว่า 40 ปี แต่เมื่อเดือนที่ผ่านมาก่อนวาเลนไทน์แค่ 2 วัน โฆษกของบริษัทแม็ทเทลก็สร้างความตกตะลึงแก่แฟนบาร์บีทั่วโลก
ด้วยการประกาศข่าวการแยกทางของ บาร์บี้ และ เคน บาร์บี้ สาวน้อยที่มีคนหลงรักไปทั่วโลก เพราะเรื่องราวของเธอที่มีมากว่า 61 ปี นั้นเปลี่ยนแปลงไปตามยุคสมัยและเข้ากับแต่ละวัยได้ตลอด 
แม้กระทั่งยุคที่สถานะของ “กิ๊ก” กำลังระบาด สาวบาร์บี้ก็แอบมีกิ๊กจนเลิกกับแฟนหนุ่ม “เคน” ไปเป็นที่เรียบร้อย หลังจากนั้นก็ใช้ชีวิตสาวโสดอย่างสนุกสนานตามเทรนด์แฟชั่นที่เข้ามาในแต่ละปี

**ซีรีส์และภาพยนตร์แอนิเมชัน**
นอกจากทำตุ๊กตาบาร์บี้แล้ว ยังถูกทำเป็นซีรีส์และภาพยนตร์แอนิเมชันราวกับว่าเป็นการแต่งตั้งให้บาร์บี้เป็นดาราที่มีชื่อเสียงระดับโลก ตั้งแต่ปี ค.ศ. 1987 บาร์บี้ได้นำมาเป็นภาพยนตร์แอนิเมชันครั้งแรกในรูปแบบ 2D มีชื่อเรื่องว่า "Barbie and the Rockers: Out of this World" พอมาในปี ค.ศ. 2001 ถูกนำเป็นภาพยนตร์แอนิเมชันในรูปแบบ 3D มีชื่อเรื่องว่า "Barbie in the Nutcracker (บาร์บี้ อิน เดอะ นัทแครกเกอร์)" และยังมีอีกหลายเรื่องหลายประเภทที่บาร์บี้รับบทในการแสดง(บางเรื่องบาร์บี้รับบทเป็นตัวเองด้วย) เช่น เจ้าหญิง นางเงือก นางฟ้า ฮีโร่ และการพลิกบทบาทของบาร์บี้ในบทนางเอกร้าย ชื่อว่า "อีเดน" จากเรื่อง "Barbie in A Christmas Carol (บาร์บี้กับวันคริสต์มาสสุดหรรษา)" มีนิสัยขี้โวยวายเอาแต่ใจแถมยังเห็นแก่ตัวราวกับนางร้ายเลยทีเดียว
*บริษัท แมทเทล ได้ร่วมกับ บริษัท ยูนิเวอร์แซล พิคเจอร์ อินเตอร์เนชันแนล เป็นผู้สร้างและผู้จัดจำหน่ายภาพยนตร์แอนิเมชันของบาร์บี้ในรูปแบบ VCD DVD และ Blu-ray Disc ส่วนผู้จัดจำหน่ายของไทยเป็น บริษัท แคททาลิสท์ อัลลายแอนซ์ มีในรูปแบบ DVD และ VCD (เมื่อก่อนผู้จัดจำหน่ายของไทยในภาพยนตร์แอนิเมชันเรื่องนี้เป็นบริษัท แปซิฟิก มาเก็ตติ้งเอ็นเตอร์เทนเม้นต์กรุ๊ปหรือบริษัท MVD)

**รายชื่อภาพยนตร์แอนิเมชันของบาร์บี้ในรูปแบบ 2D**
# Barbie and the Rockers: Out of this World ค.ศ. 1987
# Barbie and The Sensations: Rockin' Back to Earth ค.ศ. 1987
# My Scene: Jammin' in Jamaica ค.ศ. 2004
# My Scene: Masquerade Madness ค.ศ. 2004
# My Scene Goes Hollywood ค.ศ. 2005

**รายชื่อภาพยนตร์แอนิเมชันของบาร์บี้ในรูปแบบ 3D**
# Barbie in the Nutcracker (บาร์บี้ อิน เดอะ นัทแครกเกอร์) ค.ศ. 2001
# Barbie as Rapunzel (บาร์บี้ เจ้าหญิงราพันเซล) ค.ศ. 2002
# Barbie of Swan Lake (บาร์บี้ เจ้าหญิงแห่งสวอนเลค) ค.ศ. 2003
# Barbie as the Princess and the Pauper (เจ้าหญิงบาร์บี้และสาวผู้ยากไร้) ค.ศ. 2004
# Barbie: Fairytopia (บาร์บี้ นางฟ้าในโลกแห่งความฝัน) ค.ศ. 2005
# Barbie and the Magic of Pegasus (บาร์บี้กับเวทมนตร์แห่งพีกาซัส) ค.ศ. 2005
# Barbie Fairytopia: Mermaidia (นางฟ้าบาร์บี้ในดินแดนใต้สมุทร) ค.ศ. 2006
# The Barbie Diaries (บาร์บี้ บันทึกสาววัยใส) ค.ศ. 2006
# Barbie in the 12 Dancing Princesses (บาร์บี้ ใน 12 เจ้าหญิงเริงระบำ) ค.ศ. 2006
# Barbie Fairytopia: Magic of the Rainbow (นางฟ้าบาร์บี้กับเวทมนตร์แห่งสายรุ้ง) ค.ศ. 2007
# Barbie as The Island Princess (บาร์บี้ ใน เจ้าหญิงแห่งเกาะหรรษา) ค.ศ. 2007
# Barbie: Mariposa and her Butterfly Fairy Friends (บาร์บี้ แมรีโพซ่ากับเหล่านางฟ้าผีเสื้อแสนสวย) ค.ศ. 2008
# Barbie & The Diamond Castle (บาร์บี้ กับ ปราสาทแห่งเพชรพลอย) ค.ศ. 2008
# Barbie in a Christmas Carol (บาร์บี้ กับ วันคริสต์มาสสุดหรรษา) ค.ศ. 2008
# Barbie Presents Thumbelina (บาร์บี้ ขอเสนอ ทัมเบลิน่า) ค.ศ. 2009
# Barbie and The Three Musketeers (บาร์บี้กับสามทหารเสือ) ค.ศ. 2009
# Barbie in A Mermaid Tale (บาร์บี้ เงือกน้อยผู้น่ารัก) ค.ศ. 2010
# Barbie: A Fashion Fairytale (บาร์บี้ เทพธิดาแฟชั่น) ค.ศ. 2010
# Barbie: A Fairy Secret (บาร์บี้ ความลับแห่งนางฟ้า) ค.ศ. 2011
# Barbie: Princess Charm School (บาร์บี้กับโรงเรียนแห่งเจ้าหญิง) ค.ศ. 2011
# Barbie: A Perfect Christmas (บาร์บี้กับคริสต์มาสในฝัน) ค.ศ. 2011
# Barbie in A Mermaid Tale 2 (บาร์บี้ เงือกน้อยผู้น่ารัก 2) ค.ศ. 2012
# Barbie: The Princess & The Popstar (เจ้าหญิงบาร์บี้และสาวน้อยซูเปอร์สตาร์) ค.ศ. 2012
# Barbie in the Pink Shoes (บาร์บี้กับมหัศจรรย์รองเท้าสีชมพู) ค.ศ. 2013
# Barbie: Mariposa & the Fairy Princess (บาร์บี้ แมรีโพซ่ากับเจ้าหญิงเทพธิดา) ค.ศ. 2013
# Barbie & Her Sisters in A Pony Tale (บาร์บี้กับม้าน้อยแสนรัก) ค.ศ. 2013
# Barbie: The Pearl Princess (บาร์บี้ เจ้าหญิงเงือกน้อยกับไข่มุกวิเศษ) ค.ศ. 2014
# Barbie and The Secret Door (บาร์บี้กับประตูพิศวง) ค.ศ. 2014
# Barbie in Princess Power (บาร์บี้ เจ้าหญิงพลังมหัศจรรย์) ค.ศ. 2015
# Barbie in Rock 'n Royals (บาร์บี้กับแคมป์ร็อคเจ้าหญิงซูเปอร์สตาร์) ค.ศ. 2015
# Barbie & Her Sisters in the Great Puppy Adventure (บาร์บี้กับการผจญภัยอันยิ่งใหญ่ของน้องหมาผู้น่ารัก) ค.ศ. 2015
# Barbie: Spy Squad (บาร์บี้ สายลับเจ้าเสน่ห์) ค.ศ. 2016
# Barbie: Star Light Adventure (บาร์บี้ ผจญภัยในหมู่ดาว) ค.ศ. 2016
# barbie and her sister in a puppy chase (บาร์บี้ ผจญภัยตามล่าน้องหมาสุดป่วน) ค.ศ. 2016
# Barbie: Video Game Hero (บาร์บี้ ผจญภัยในวีดีโอเกมส์) ค.ศ. 2017
# Barbie: Dolphin Magic (บาร์บี้ มหัศจรรย์โลมาเพื่อน​รัก​) ค.ศ. 2017
# Barbie: Princess Adventure (บาร์บี้ ภารกิจลับฉบับเจ้าหญิง) ค.ศ. 2020
# Barbie & Chelsea: the Lost Birthday (บาร์บี้กับเชลซี วันเกิดที่หายไป) ค.ศ. 2021
# Barbie: Big City, Big Dreams (บาร์บี้ เมืองใหญ่ ความฝันอันยิ่งใหญ่) ค.ศ. 2021
# Barbie: Epic Road Trip (บาร์บี้ โร้ดทริปมหัศจรรย์) ค.ศ. 2022
# Barbie: Mermaid Power (บาร์บี้ พลังนางเงือก) ค.ศ. 2022
# Barbie: Skipper and the Big Babysitting Adventure (บาร์บี้ สคิปเปอร์กับการผจญภัยรับเลี้ยงเด็กครั้งใหญ่ ) ค.ศ. 2023 
# Barbie: and Stacie to the Rescue (บาร์บี้กับสเตซี่ ทู เดอะ เรสคิว) ค.ศ. 2024 
# Barbie in A Mermaid Tale 3 (บาร์บี้ เงือกน้อยผู้น่ารัก 3) TBA

**รายชื่อภาพยนตร์แอนิเมชันตอนสั้นของบาร์บี้**
# Barbie: A Camping We Will Go (แคมป์หรรษากับบาร์บี้และผองเพื่อน) ค.ศ. 2011
# Barbie: Land of Sweets ค.ศ. 2013

**รายชื่อซีรีส์แอนิเมชันของบาร์บี้**
# Barbie Fashionistas ค.ศ. 2010 → เป็นซีรีส์ที่ใช้โปรโหมทตุ๊กตารุ่น Fashionistas ซึ่งบาร์บี้ไม่ได้รับเชิญในซีรีส์นี้ เพียงแต่ใช้ภายใต้ชื่อแบรนของบาร์บี้เท่านั้น ซึ่งมีทั้งหมด 5 ตอน เผยแพร่ทางเว็บไซต์ Barbie.com ซึ่งเนื้อหาเกี่ยวกับตุ๊กตารุ่นดังกล่าวมา
# Barbie: Life in the Dreamhouse (บาร์บี้ ชีวิตดีดีกับบ้านในฝัน) ค.ศ. 2012
# Barbie Dreamtopia (บาร์บี้ ดรีมโทเปีย) ค.ศ 2016
# Barbie: Dreamhouse Adventures (ผจญภัยบ้านในฝันของบาร์บี้)  ค.ศ 2018 

**รายชื่อตอนของบาร์บี้ในรูปแบบ VHS (เทปวิดีโอ)**
# Dance Workout with Barbie ค.ศ. 1994
# Barbie Dance Club ค.ศ. 1989
# Barbie Birthday Party at Walt Disney World Epcot '94 ค.ศ. 1994
# Kelly's Dream Club ค.ศ. 2002 – 2003 → ตอนนี้เป็นซีรีส์ตอนสั้นของเคลลี่ (น้องสาวของบาร์บี้) มีทั้งหมด 4 ตอน

**รายชื่อภาพยนตร์แอนิเมชันของบาร์บี้ในค่ายดิสนีย์**
# Toy Story 2 (ทอย สตอรี่ 2) ค.ศ. 1999
# Toy Story 3 (ทอย สตอรี่ 3) ค.ศ. 2010
# Toy Story Toons Hawaiian Vacation (เรื่องสั้น ทอย สตอรี่ หรรษาฮาวาย) ค.ศ. 2011

**อัลบั้มเพลงของบาร์บี้**
Sing Along With Barbie (รวมเพลงร้องตามกับบาร์บี้) ค.ศ. 2010- เป็นอัลบั้มเพลงที่มี MV ประกอบ นอกจากนี้ยังมีอัลบั้มเพลงของบาร์บี้อีกมากมายมีทั้ง MV และในรูปแบบ MP3 เช่น เพลง "Barbie Girl" ร้องโดยวง "Aqua" เป็นเพลงที่ฮิตที่สุดทั้งทั่วโลกของบาร์บี้

**อ้างอิง**
  date=2017-09-02 -  date=2020-10-30 

**แหล่งข้อมูลอื่น**
  เว็บไซต์อย่างเป็นทางการของแมทเทล-  เว็บไซต์อย่างเป็นทางการของบาร์บี้-  เว็บไซต์ขายสินค้าอย่างเป็นทางการของบาร์บี้
ช่องยูทูปอย่างเป็นทางการของบาร์บี้-  ช่องยูทูปอย่างเป็นทางการของบาร์บี้ประเทศไทย-  บทความหนังออนไลน์บาร์บี้ date=2024-02-13 
หมวดหมู่:ตุ๊กตา
หมวดหมู่:ตัวละครที่เป็นวัยรุ่น
หมวดหมู่:ตัวละครที่เป็นนักเดินแบบ
หมวดหมู่:สัญลักษณ์นำโชคของเล่น
หมวดหมู่:ตัวละครในบันเทิงคดีจากรัฐนิวยอร์ก
หมวดหมู่:ตัวละครในบันเทิงคดีจากรัฐวิสคอนซิน